মাওলানা রফিকুল ইসলাম মাদানী মজলিশে ইসলামী আলামী দাওয়া ও ইন্টারন্যাশনাল ইসলামীক কাউন্সিল ফর দাওয়া এন্ড রিলিফ এর নির্বাহী সদস্য এবং দক্ষিণ এশিয়া বিষয়ক পরিচালক নির্বাচিত হয়েছেন । সম্প্রতি মিশরের রাজধানী কায়রোতে সংগঠনের নির্বাহী কমিটির এক সভায় তাকে এ পদে নির্বাচিত করা হয় । এ সংগঠনটি একটি আন্তর্জাতিক দাওয়া ও সেবা সংস্থা । এর প্রধান কার্যালয় মিশরের কায়রোতে অবস্থিত । বিশ্বের ৪৩টি দেশ এর  সদস্য । মাওলানা রফিকুল ইসলাম মাদানী প্রথম এবং একমাত্র বাংলাদেশী , যিনি এ সংস্থাটির পরিচালক হিসেবে মনোনিত হয়েছেন । তিনি বর্তমানে সৌদি আরবের পবিত্র মদীনায় কর্মরত আছেন। মাওলানা রফিকুল ইসলাম মাদানী আল ইহসান সোসাইটি বাংলাদেশ এর,চেয়ারম্যান,উম্মুলকোরা ফাউন্ডেশন বাংলাদেশ এর নির্বাহি পরিচালক,নদওয়াতুল ওলামা আল আলামীর কেন্দ্রীয় সভাপতি এবং মাসিক যমযম পত্রিকার ব্যবস্থাপনা সম্পাদক । মাওরানা রফিকুল ইসলাম মাদানী গাজীপুর জেলার শ্রীপুর থানাধীন নারায়নপুর গ্রামের আলহাজ্ব মৌলভী আব্দুর রশিদ সাহেবের একমাত্র ছেলে । তিনি তার গ্রামের  তারতিলুল কোরান মাদ্রাসা থেকে প্রাথমিক শিক্ষা শেষে লতিফপুর উলুমে শরীয়া মাদ্রাসা থেকে মাধ্যমিক শিক্ষা সমাপ্ত করেন।পরে ঢাকার ঐতিহাসিক লালবাগ জামিয়া কোরানিয়া আরাবিয়া থেকে ১৯৮৪ সালে দাওরায়ে হাদিস পাশ করেন। ১৯৮৫ সালে ঢাকা বিশ্ববিদ্যালয়ে ভর্তি হয়ে কৃতিত্বের সাথে অনার্সসহ এম,এ পাশ করেন। তিনি বাংলাদেশ মাদ্রাসা শিক্ষাবোর্ড থেকে এমএম ডিগ্রি অর্জন করেন। পরে রাজকীয় সৌদি আরবের মদীনা ইসলামী বিশ্ববিদ্যালয় থেকে ডিপ্লোমা ইন এরাবিক ডিগ্রি লাভ করেন। বর্তমানে তিনি মদীনায় কর্মরত রয়েছেন।